לכבוד

הסטודנטים בשנה א' – תשפ"ג

**הנדון: הנחיות לקראת פתיחת שנת הלימודים**

**ברוכים הבאים לשנת הלימודים תשפ"ג!**

ריכזנו עבורכם מספר נהלים והבהרות חשובות:

**פתיחת שנת הלימודים**

**יום הערכות לפתיחת שנת הלימודים יתקיים ביום חמישי, כ"ה בתשרי תשפ"ג, 20.10.2022, בין השעות 09:00 – 13:00, בלובי המרכז האקדמי. לוח זמנים יישלח אליכם בסמוך לאירוע.**

**כניסה למגורים במעונות** – סטודנטים שקיבלו הודעה על קבלתם למגורים במעונות יוכלו לקבל מפתחות ולהתארגן בחדרים ביום חמישי, 20.10.22, בהתאם לזימון אישי שנשלח משושי מנהלת המעונות.

**שנת הלימודים תפתח** **ביום ראשון, כ"ח בחשון תשפ"ג, 23.10.2022.**

**הלימודים יחלו על-פי המערכת האישית.**

**אתר המרכז האקדמי** [www.wincol.ac.il](http://www.wincol.ac.il)

**מערכת המידע** **לסטודנטים** <https://live.or-bit.net/wincol/Login.aspx>

עליכם להקליד בשדה "שם משתמש" את מספר תעודת הזהות ובשדה "סיסמא" את תאריך הלידה בן 6 ספרות (2 ספרות ליום, 2 ספרות לחודש ו- 2 ספרות לשנה).

**באתר ובמערכת המידע תוכלו:**

* **להנפיק את מערכת השעות האישית לשנת הלימודים תשפ"ג. מערכת השעות האישית כוללת** את פירוט השיעורים לפי המועדים, שמות המרצים והמתקנים בהם מתקיימים השיעורים.

מומלץ לעשות זאת בסמוך לפתיחת הלימודים על מנת להיות מעודכנים בשינויים אחרונים.

**תכנית הלימודים היא קבועה ולא ניתנת לשינויים.**

* לפנות בעניין התאמות במבחנים.
* לפנות לקבלת מלגת סיוע.
* להיכנס למידע לימודי הכולל סילבוס של הקורסים וחומרי למידה.
* להיכנס למאגרי מידע באמצעות הספרייה.
* להשתתף בקורסים מתוקשבים.
* להנפיק אישור לימודים לשנת הלימודים תשפ"ג.

 **עליכם להיכנס למערכת המידע מידי יום כדי לבדוק הודעות דחופות ושינוים.**

**מנהלות**

* **האפליקציה של המרכז האקדמי-** נא הורידו את האפליקציה של המרכז האקדמי לטלפונים הניידים. ההורדה באמצעות "החנות".
* **תעודת סטודנט-** המאשרת את מעמדכם כסטודנטים במכללה וכחברים באגודת הסטודנטים, תחולק ביום ההיערכות או במשרדי אגודת הסטודנטים ביום הלימודים הראשון במרכז האקדמי.
* **שי מהמרכז האקדמי-** תיק גב, פולדר, ספרים מקצועיים, שלוש חולצות ובקבוק מים יחולקו ביום ההיערכות או ביום הלימודים הראשון במרכז האקדמי.
* **מנוי לחניה-** ניתן לרכוש בקישור אל משרדי המכון (הקישור נפתח דרך הטלפון הנייד):

<https://parking.wingate.org.il/wingate-parkings/login/user-type>

התערפים נקבעים ע"י מכון וינגייט.

* **כרטיסי צילום-** ניתן לרכוש במתקן מיוחד למטרה זו. מתקנים אלו נמצאים בספרייה ובבניין מדעים (חצי קומה מצד שמאל למדרגות הכניסה).

**קורסים לשיבוץ עצמי על ידי הסטודנט**

**קורסי אנגלית**

הערכת הידע באנגלית לצורך סיווג לרמות לימוד במהלך התואר הראשון תהיה אך ורק על סמך פרק האנגלית בבחינה הפסיכומטרית או על סמך מבחן אמי"ר (קריטריונים באתר המרכז האקדמי).

**על פי הנחיות המועצה להשכלה גבוהה:**

* סטודנטים שלא הגיעו לרמת פטור חייבים ללמוד קורס אחד לפחות בשנה א'.
* ציון חיובי בקורס אנגלית טרום בסיסי הינו תנאי הכרחי להמשך הלימודים בשנה ב'.
* לא ניתן להשתתף בקורסי סמינריון המתקיימים בשנים ג' ו- ד' מבלי להגיע לרמת פטור באנגלית, לכן מומלץ לסיים את לימודי האנגלית לקבלת הפטור עד לסוף שנה ב'.
* ציון חיובי בקורס מתקדמים ב' בסוף שנה ג' הינו תנאי הכרחי להמשך הלימודים בשנה ד'.
* קורסי אנגלית טרום בסיסי א', טרום בסיסי ב' ובסיסי ישובצו מראש במערכת השעות. הקורסים הינם בתשלום נוסף לשכר הלימוד.
* לקורסי אנגלית מתקדמים א' ומתקדמים ב' יש להשתבץ עצמאית. קישור להרשמה לקורסים (ההרשמה על בסיס מקום פנוי): <https://forms.gle/RYRorvNqm7UeF6K37>
* סטודנטים בעלי פטור באנגלית נדרשים ללמוד שני קורסים עיוניים בשפה האנגלית, מתוך 5 קורסי בחירה בתכנית הלימודים בשנים ג' ו- ד'. להרשמה יש לפנות למשרדי מנהל לומדים-דקנט.
* סטודנטים ברמת מתקדמים ב' נדרשים ללמוד קורס זה ובנוסף קורס עיוני אחד בשפה האנגלית.

השנה, מוצע הקורס Perception and Skill Acquisition בשפה האנגלית. קורס זה יתקיים ביום רביעי בשעה 10:00 בסמסטר ב'. סטודנטים המעוניינים ללמוד קורס זה בשנה הנוכחית ירשמו במשרדי מנהל לומדים-דקנט.

**קורסי לשון עברית**

**הסיווג לרמת "לשון עברית תגבור" ו-"אוריינות שפתית" נקבע על סמך הרכיב המילולי במבחן הפסיכומטרי או על פי ציון הבגרות בלשון** (קריטריונים באתר המרכז האקדמי). קורסי הלשון שובצו מראש במערכת השעות האישית. קורס "לשון עברית תגבור" הינו בתשלום נוסף לשכר הלימוד.

**קורסי התעמלות או שחיה**

* בשנה א' משבצים אתכם בקורסי החובה במקצועות הספורט והתנועה. נוסף על קורסים אלה, עליכם לבחור בין קורס "התעמלות ספורטיבית" לבין קורס "יסודות השחייה"**.** שימו לב, ניתן לבחור בקורס "יסודות השחייה" רק אם יודעים לשחות. שני הקורסים, התעמלות ושחיה, יילמדו בסמסטר ב'.
* במהלך סמסטר א' יתקיימו מבחני קביעת רמה לקורס השחייה.
* לידיעתכם, בחירת הקורס תשפיע על האפשרות ללמוד לקראת תעודת "מדריך"/"מאמן" שחייה או התעמלות, היות שתוכלו ללמוד רק את התחום בו בחרתם בשנה א'.
* קישור להרשמה לקורסים יישלח למייל האישי.
* קישור להרשמה לקורסים: <https://forms.gle/kUEwuAf5CZg7768Z7>

**נהלים כלליים**

* **בקשה לקבלת פטור מנוכחות באחד ממקצועות הספורט והתנועה בשנה א'-** סטודנטים בעלי שליטה מוכחת באחד ממקצועות הספורט והתנועה המופיעים בתכנית הלימודים של המרכז האקדמי, רשאים להגיש בקשה לקבלת פטור מנוכחות מקורסי המבוא המעשיים של שנה א' בלבד!

את הבקשה יש להגיש עד תום השבוע הראשון ללימודים לאורטל חן-חבשוש, רכזת בית הספר למדעי הספורט והתנועה, במייל sechmsc@wincol.ac.il, או במשרדה, חדר מס' 364. טופס בקשה ניתן להוריד מאתר המרכז האקדמי או ממערכת המידע. לבקשת הפטור יש לצרף אישורים מתאימים מאיגודי הספורט.

**קריטריונים למתן פטור:**

* + חברות בנבחרות ישראל לנוער ו/או לבוגרים.
	+ השתתפות כשחקן פעיל בהווה או בעבר באחת משתי הליגות הבכירות בארץ או בחו"ל.
	+ בוגרי קורס מדריכים או מאמנים במקצוע הספורט והתנועה הנלמד בשנה א'.

סטודנט שעונה על הקריטריונים המצוינים לעיל ומבקש פטור מנוכחות בקורס מסוים חייב להוכיח שליטה בכל המיומנויות הנלמדות בקורס. לכן, **סטודנטים המבקשים לקבל פטור מנוכחות חייבים להבחן במבחן העיוני ומבחנים מעשיים של הקורס.**

* **דיווח על פציעות -** סטודנט שנפגע בעת שהותו בתחומי המרכז האקדמי או באחת מפעילותיו, כולל פעילויות המתקיימות מחוץ לתחומו, כגון: טיול, סיור לימודי וכו' חייב למלא דו"ח פציעה. **חובת הדיווח מוטלת על הסטודנט.** יש לדווח מיד לאחר התרחשות הפציעה ולא יאוחר מ-7 ימים, גם אם לכאורה אין בה נזק מיידי. הדיווח ייעשה באמצעות טופס "דיווח על פציעה" הנמצא במשרדי מנהל לומדים−דקנט.

**נושאים הקשורים לרווחת הסטודנט**

המרכז האקדמי רואה חשיבות רבה בסיוע לרווחתם של הסטודנטים. המרכז האקדמי ערוך לסייע לכם במגוון תחומים כפי שמפורט מטה. משרדי רווחת הסטודנט ממוקמים בחדר 156 בבניין מדעים. רכזת רווחת הסטודנט היא שני רואש, טלפון 09-8639226; מייל: std\_mld@wincol.ac.il

ובשעות הקבלה.

* **שיעורי עזר/תגבור**

בקורסים רבים יש עוזרי הוראה המסייעים בהבנת החומר הלימודי. סטודנטים המעוניינים בסיוע אקדמי בשיעורים מסוימים מעבר לסיוע שניתן לכיתה כולה, רשאים לקבלו ללא עלות.

* **דיווח על הריון**

חלה חובת דיווח על הריון לשם קבלת אישור להמשך פעילות גופנית בקורסים המעשיים.

* **דיווח על פציעה**

לאחר מילוי דו"ח פציעה יש לפנות אל רכזת רווחת הסטודנט על מנת לקבל אישורים מתאימים להמשך פעילות.

* **דיווח על מחלה ממושכת**

סטודנט שחלה במחלה ממושכת מתבקש לפנות אל רכזת רווחת הסטודנט על מנת לקבל תמיכה וסיוע בכל הנדרש.

* **מלגת סיוע בתשלום שכר לימוד של המרכז האקדמי**

המרכז האקדמי מסייע לסטודנטים בתשלום שכר הלימוד על בסיס נתוני הכנסה. טופס הבקשה לקבלת המלגה יפורסם באתר המרכז האקדמי- הודעה תשלח במהלך החודש הראשון ללימודים.

* **התאמות במבחנים**

סטודנטים בעלי אבחון פסיכו-דידקטי זכאים לקבל התאמות במבחנים. לצורך קבלת זכאות להתאמות במבחנים, יש להגיש לרכזת רווחת הסטודנט את טופס הפנייה בצירוף האבחון. טופס הפנייה נמצא באתר המרכז האקדמי. ניתן להגיש את המסמכים עד לתאריך 8/11/22.

* **ספורטאים מצטיינים ופעילים**

ספורטאים במעמד "ספורטאי מצטיין/פעיל" זכאים לקבל הקלות על פי התקנון. על מנת לקבלן, יש להציג לרכזת רווחת הסטודנט טופס פנייה ומסמכים תומכים. טופס הפנייה נמצא באתר המרכז האקדמי. יש להגיש את הפנייה והמסמכים עד לתאריך 8/11/22.

* **הצטיינות בלימודים**

מלגות ותעודות הצטיינות בגין הצטיינות בלימודים, בהוראה, במעורבות חברתית ובספורט ניתנות בחג החנוכה בכל שנת לימוד בעבור הישגים בשנה קודמת. קיימות שתי רמות הצטיינות: מצטייני נשיא המרכז האקדמי ומצטייני ראש מנהל לומדים-דקנט. הקריטריונים מפורסמים בתקנון הלימודים באתר המרכז האקדמי.

* **הלוואות**

המרכז האקדמי משתף פעולה עם 'קרן שכ"ל' על מנת לסייע לכם הסטודנטים בתשלומי שכר לימוד. סטודנט שיבחר להסתייע 'בקרן שכ"ל' יחזיר בתשלומים נוחים את הקרן בלבד, הנהלת המרכז האקדמי תממן את הריביות. ראו באתר <https://www.sachal.co.il>

* **תרומה לקהילה / מילואים**

סטודנט יהיה זכאי לפטור מקורס מעשי לבחירה בהיקף של 1 ש"ש (שעות שנתיות), פעם אחת במהלך לימודיו לתואר הראשון בעבור פעילות שהיא אחת מאלה:

1. פעילות חברתית וקהילתית של 30 שעות לפחות בהתנדבות בשנת לימודים (למשל: מד"א, משטרה, 'אח גדול', פרויקט 'חיברות' ועוד)

2. שירות מילואים של 14 ימים לפחות בשנת לימודים, מתוכם 5 ימים לפחות ברצף.

3. השתתפות בנבחרות המרכז האקדמי וייצוג המרכז האקדמי במשחקים לפחות שנתיים במשך הלימודים.

**סטודנט שייממש את זכותו ל- 1 ש"ש בגין הסעיף מעלה (תרומה לקהילה/מילואים), לא יוכל לקבל 1 ש"ש בגין השתתפות בנבחרת.**

* **פנינת הסטודנט**

המרכז האקדמי מעמיד לרשות הסטודנטים אזור המיועד להפסקה בו ניתן לאכסן ולחמם אוכל, לשתות מים קרים/חמים ולאכול סביב שולחנות. פנינת הסטודנט ממוקמת בחלקו המזרחי של המרכז.

* **חדר כושר**

לרשותכם חדר כושר מקצועי ומתקדם הנמצא בבניין השיקום התנועתי.

שעות הפעילות:

ימים ב', ג', ד', ה' 07:45-06:45

ימים א', ג', ה' 19:00-16:00

יום ג' 13:45-12:00

הפעילות בחדר הכושר מותנת ברישום מוקדם אצל המדריכים במקום.

* **קפיטריה**

ממוקמת בבניין הרשטריט. ארוחות צהרים ניתן לאכול גם בחדר האוכל של מכון וינגייט.

* **ספרייה**

שעות פעילות:

ימים א', ג', ד' 19:00-8:30

יום ב' 17:00-8:30

יום ה' 16:00-8:30

* **ייעוץ פסיכולוגי לסטודנטים**

ניתן ע"י הפסיכולוג אלון קמפינו, ללא תשלום ובדיסקרטיות מלאה. היקף הסיוע: פגישה אחת עד שלוש. המעוניינים יצרו קשר בטלפון 052-8524555.

* **המרכז לתמיכה ולנגישות**

מסייע לכלל הסטודנטים, ביניהם לסטודנטים עם צרכים מיוחדים ולסטודנטים שמסיבות בריאותיות ופיסיות זקוקים להנגשה של חומרי לימוד ולהתאמת תנאי הלימוד והבחינות לאפיוניהם. המעוניינים יצרו קשר בטלפון 09-8639378.

* **החוק למניעת הטרדה מינית**

החוק נועד לאסור הטרדה מינית כדי להגן על כבודו של אדם, על חירותו ועל פרטיותו וכדי לקדם שוויון בין המינים. במקרה של תלונה יש לפנות לד"ר שרון צוק (יו"ר)

09-8639235; פרופ' אריה רוטשטיין 09-8639305; יעל חיטין 09-8639269.

**תקנון לומדים ומידע שוטף**

באתר המרכז האקדמי תוכלו למצוא את תקנון הלימודים. באחריותכם לקרוא אותו.

**לדוגמה** שתי תקנות עיקריות מתקנון הלומדים:

1. "לא יוכרו לימודי סטודנט בקורס, אם לא נכח והשתתף בו לפחות ב- 80% מן המספר הכולל של השיעורים בקורס". סטודנט שיעדר מעבר למכסה המותרת (20%) לא יורשה להשתתף בבחינה והקורס לא ייחשב כקרדיט אקדמי.

2. "חלה חובת תשלום נוסף על קורס חוזר".

**הסדרי כניסה חדשים למכון**

הכניסה והיציאה ממכון וינגייט על כביש החוף (2) ממוקמת כעת בחלקו הדרומי של המכון כמצוין במפה:



**משרדי מנהל לומדים-דקנט**

אנו עומדים לשירותכם ולרשותכם בנושאים אישיים ובנושאים הקשורים לרווחת הפרט. אנו מעוניינים לתת שירות אישי ויעיל. מומלץ לפנות אלינו **באמצעות המייל** לפי פירוט התפקידים:

|  |  |  |
| --- | --- | --- |
| **שם** | **תפקיד** | **מייל** |
| ד"ר בשמת סקאי | ראש מנהל לומדים-דקנט |  bosmat@wincol.ac.il |
| מירה צרויה | ראש תחום מערכת שעות, תכוניות מיוחדות והכשרת אקדמאיים |  zruya\_m@wincol.ac.il |
| קטיה בילקביץ' | רכזת פניות הסטודנטים | katyab@wincol.ac.il |
| מאיה אפשטיין | ראש מדור ההערכה והסמכה | rm\_mld@wincol.ac.il |
| רוחמה ליבוביץ' | מתאמת מתקנים ופניות הכשרת אקדמאיים להוראה | mitkanim\_ha@Wincol.ac.il |
| איילת עבאדי | רכזת | secmz1@wincol.ac.il |
| יסמין חטיב | רכזת בחינות ועוזרת בתוכניות מיוחדות | rt\_mld@wincol.ac.il |
| שני רואש | רכזת דקנט הסטודנטים/רווחת הסטודנט | std\_mld@wincol.ac.il |

**נשמח לעמוד לרשותכם גם בשעות הקבלה:**

בימים א' ב' ד' בין השעות 09:00 – 12:00 ובימי ג' בין השעות 11:00 – 14:00.

 **בברכת שנת לימודים מוצלחת ופורייה**,

ד"ר בשמת סקאי

 ראש מנהל לומדים-דקנט